04/05/2022 | Administración LocalMunicipal
Arteixo
Persoal
Técnico/a medio de deportes

Por Resolución de Alcaldía núm.1468/2022 de data 28 de abril de 2022, aprobouse a convocatoria e as bases reguladoras do proceso selectivo para o nomeamento interino dun/ha Técnico /a Medio de Deportes do Concello de Arteixo, que de seguido se expoñen: É obxecto da presente convocatoria o nomeamento dun/ha Técnico/a Medio de Deportes, como funcionario/a interino/a para a execución dun programa de carácter temporal (Proxecto para a auditoría, control e avaliación de calidade dos contratos dependentes do Servizo de Deportes), cunha duración máxima de 3 anualidades (anual prorrogable), ao abeiro do artigo 10.1. c do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público.2.1. Entre as funcións a desempeñar polo/a Técnico/a Medio de Deportes, funcionario interino por proxecto, están a auditoría, control, e avaliación continúa dos contratos dependentes do Servizo Municipal de Deportes.2.2. As retribucións brutas deste posto por proxecto están equiparadas ás propias de Técnico/a Medio de Deportes, as cales, pese a ser un nomeamento alleo a posto de RPT, por criterio de igualdade e eficacia, son: · Grupo/subgrupo A2: 1.071,06€/mes. · Complemento de Destino (22): 569,45€/mes. · Complemento Específico: 8.566,80€ (anualidade completa). 2.3. A relación laboral formalizarase mediante o nomeamento como persoal funcionario interino por Proxecto para a auditoría, control e avaliación de calidade dos contratos dependentes do Servizo de Deportes, cunha xornada parcial de 25 horas/semanais. O procedemento de selección será o de concurso de méritos, por quenda libre. Para ser admitidos/as no proceso selectivo, os/as aspirantes terán que reunir no día de expiración do prazo de presentación de instancias, de acordo co artigo 56 TREBEP, os seguintes requisitos: 4.1. Idade: Ter cumpridos 16 anos de idade, e non exceder, no seu caso, da idade máxima de xubilación.4.2. Nacionalidade. Cúmprese este requisito nos seguintes casos: a) Ser español/a. b) Ser nacional dalgún dos demais Estados membros da Unión Europea ou nacional dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores, de acordo co artigo 57 do TREBEP. c) Tamén poderán participar, calquera que sexa a súa nacionalidade, o cónxuxe dos españois e dos nacionais dalgún dos demais Estados Membros da Unión Europea, e, cando así o prevea o correspondente Tratado, o dos nacionais dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, menores de vinteún anos ou maiores de dita idade que viva a súas expensas. d) Así mesmo poderán participar os que non estando incluídos nos parágrafos anteriores se encontren en España en situación de legalidade, sendo titulares dun documento que lles habilite a residir e a poder acceder sen limitacións ó mercado laboral. En consecuencia, poderán participar os que se encontren en situación de residencia permanente, os que se encontren en situación de autorización para residir e traballar, así como os refuxiados. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España.4.3. Estar en posesión, ou en condicións de obtelo na data límite de presentación de instancias, dalgún dos seguintes títulos: · Grao ou licenciatura en Ciencias da Actividade Física e do Deporte ou calquera outra titulación habilitante para o desenvolvemento do posto interino por proxecto convocado. As titulacións hanse de acreditar mediante documento oficial, expedido polo organismo competente, e no caso de titulacións obtidas no estranxeiro, deberá estarse en posesión da credencial que acredite a súa homologación; ademais, achegarase ao título a súa tradución xurada, non considerándose documentación válida no caso de non incorporarse tal tradución oficial.4.4. Non ter sido separado/a mediante expediente disciplinario de calquera das Administracións Públicas nin atoparse inhabilitado/a para o exercicio de funcións públicas ou separado do exercicio de funcións públicas por sentenza firme, ou en situación equivalente para os nacionais doutro Estado (acreditarase na declaración xurada incluída na instancia). 4.5. Ter a capacidade funcional para o desenvolvemento das funcións e tarefas propias do posto. No suposto de aspirantes con grao recoñecido de diversidade funcional, que non supoña incapacidade para desempeño de posto de traballo, deberase referir tal situación na instancia.4.6. Non estar incurso/a en causa de incompatibilidade específica (acreditarase na declaración xurada incluída na instancia). 4.7. Declaración responsable da exactitude e veracidade da copia da documentación que se aporta (incluída na instancia). Os/as aspirantes que non utilizaran o modelo facilitado nestas bases, deberán aportar específica declaración responsable e declaracións xuradas referidas anteriormente. Os/as interesados/as en tomar parte neste proceso selectivo terán que facelo constar en instancia, dirixida ao Marcin Fernando Roman Er Rahhali Tobares, segundo o modelo do anexo I, na que se fará constar que se reúnen todos os requisitos establecidos na Base 4 desta convocatoria. O prazo para a presentación das solicitudes será de DEZ DÍAS NATURAIS, que se iniciarán o día seguinte ao da publicación do anuncio da convocatoria no Boletín Oficial da Provincia. A presentación de instancias poderá realizarse no Rexistro xeral do Concello de Arteixo ou en calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, como enviando a documentación ao correo rexistro@arteixo. org. Xunto coa publicación do anuncio da convocatoria no Boletín Oficial da Provincia, tamén se procederá á publicación do anuncio da convocatoria no taboleiro de edictos do Concello de Arteixo e na páxina web municipal, no apartado de selección de persoal. A non presentación da solicitude en tempo e forma suporá a exclusión do/a aspirante. Para ser admitido/a e tomar parte no proceso selectivo os/as aspirantes, deberán achegar, inescusablemente, xunto coa instancia, copia da seguinte documentación: a) Xustificante de ingreso de dereitos de exame nos servizos económicos municipais (tesourería). A tal fin, os aspirantes deben solicitar o impreso de autoliquidación de taxas no correo rendas@arteixo. org, para poder proceder ao pago. En ningún caso a presentación e pago da taxa por dereitos de exame suporá substitución do trámite de presentación de instancia. Ademais, a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das taxas de dereito de exame, aqueles/as aspirantes que acrediten situación de discapacidade e/ou situación de desemprego de longa duración (a tal efecto deberá aportarse xunto coa instancia o certificado de discapacidade superior ao 33% ou certificado do INEM de estar en situación de desemprego durante 1 ano ou máis tempo) segundo a Ordenanza Fiscal nº 11 do Concello de Arteixo. Os dereitos de exame establécense en 30,20€, e só serán devoltos a quen non fora admitido/a no proceso selectivo por non reunir os requisitos esixidos nas presentes bases, isto é, unicamente a aqueles/as aspirantes que resulten excluídos/as na listaxe definitiva. b) Documento nacional de identidade ou acreditación do requisito de nacionalidade. c) Título ou acreditación do requisito de titulación. d) Título do CELGA IV. e) Carnet de conducir tipo B f) Relación pormenorizada dos méritos que se aleguen para avaliar na fase de concurso (Anexo II), e fotocopia dos documentos xustificativos. No concurso non se terán en conta os documentos que non queden debidamente acreditados dentro do prazo de presentación de instancias. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.6.1. Listaxe provisional. Unha vez que remate o prazo de presentación de instancias, o Alcalde-Presidente ou Concelleiro delegado ditará resolución na que se declarará aprobada a listaxe provisional dos/as aspirantes admitidos/as e excluídos/as, con indicación das causas de exclusión, de ser o caso. Esta resolución farase pública no taboleiro de anuncios e na páxina web do Concello (www.arteixo.org). 6.2. Prazo reclamacións. Os/as aspirantes non admitidos/as disporán dun prazo de tres días hábiles, contados desde o seguinte ao da publicación da listaxe provisional de admitidos/as e excluído/as no taboleiro de anuncios e na páxina web do Concello (www.arteixo.org), co fin de emendar o defecto que motivara a súa non admisión, no caso de proceder enmeda ou subsanación. De non presentar a solicitude de rectificación ou reclamación no indicado prazo, o/a aspirante provisionalmente excluído/a decaerá no seu dereito, sendo excluído definitivamente da listaxe de aspirantes. E, de non existir aspirantes excluidos/as ou sendo inviable a subsanación por non reunir os requisitos establecidos para participar na selección, ou non habendo reclamacións, poderase elevar a definitiva a listaxe provisional, constituíndose o Tribunal seleccionador e dando inicio ao proceso selectivo.6.3. Listaxe definitiva. Unha vez que remate o prazo de reclamacións, o Alcalde-Presidente ou Concelleiro delegado ditará resolución na que se aprobará a listaxe definitiva de aspirantes admitidos/as e excluídos/as e se resolvan as reclamacións. Esta resolución publicarase no taboleiro de anuncios e na páxina web do Concello (www.arteixo.org). No caso de que, por circunstancias excepcionais, houbese que modificar o lugar, a data ou a hora das probas, publicarase no taboleiro de edictos do Concello e na páxina web municipal.7.1. No Decreto da Alcaldía de aprobación da listaxe provisional, determinarase a composición do tribunal cualificador, con titulares e suplentes, aos efectos dos supostos de abstención/recusación dos membros designados.7.2. O tribunal cualificador nomearase de conformidade co artigo 59 da Lei 2/2015, do 29 de abril, do emprego público de Galicia, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: - Presidente/a: persoal funcionario do Concello de Arteixo ou doutra administración local (titular e suplente). - Secretaria/o, quen actuará con voz e voto: o/a secretario xeral da Corporación ou funcionario da Corporación que lle substitúa (titular e suplente). - Vogais: tres vogais, sendo funcionario de carreira ou persoal laboral fixo do Concello de Arteixo ou doutra administración local (titular e suplente). Todos os membros do tribunal, titulares e suplentes, deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público, ou se realizasen tarefas de preparación ás probas selectivas nos cinco anos anteriores á publicación desta convocatoria. Así mesmo, os interesados poderán promover a recusación de acordo co sinalado no artigo 24 da citada norma. No suposto de ser elevada a listaxe provisional a definitiva, os supostos de abstención/recusación poderán realizarse ate o momento de efectivo inicio da fase de concurso. O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do Presidente e do Secretario, titular ou suplente. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante a valoración dos méritos, así como adoptar as medidas necesarias que garantan a debida orde do concurso de méritos en todo o que non estea previsto nas bases. Os seus acordos serán impugnables nos supostos e na forma establecida pola Lei 39/2015, do 1 de outubro. O Tribunal poderá dispoñer da incorporación ós seus traballos de asesores especialistas cando as circunstancias ou a valoración dos méritos así o aconselle. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo. Asemade, as persoas aspirantes poderán recusar aos membros do Tribunal cando concorran as ditas circunstancias.7.3. Na Resolución de aprobación da listaxe definitiva entenderanse resoltas (estimadas/desestimadas) as solicitudes de emenda/subsanación, así como recusación/abstención dos membros da Tribunal cualificador, de ser o caso. O proceso selectivo efectuarase polo sistema de concurso de méritos. Os méritos a que se fai referencia neste baremo deberanse posuír na data en que remate o prazo de presentación de instancias, computándose, en calquera caso, ata dita data, sendo valorados así mesmo só os que se aleguen e xustifiquen documentalmente. A data e a hora na que deberá constituírse o Tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa lista definitiva de admitidos/as e excluídos/as, que se publicará no taboleiro de edictos municipal e na páxina web do Concello (“selección de persoal”). A publicación dos resultados obtidos na valoración de méritos, así como os anuncios sobre o presente proceso selectivo, farase exclusivamente no taboleiro de edictos do Concello, e complementariamente na web oficial do concello de Arteixo, no apartado de “selección de persoal”. O Tribunal valorará a experiencia profesional, a formación académica e a formación complementaria, cun máximo de 20 puntos, segundo o seguinte baremo: A. EXPERIENCIA PROFESIONAL como Técnico/a Medio de Deportes (ata un máximo de 15 puntos): · Por servizos prestados na mesma ou análoga Categoría/Corpo/Escala/Grupo A2 nas Administracións pública (Técnico/a Medio de Deportes, Técnico de Deportes): 0,40 puntos por cada mes completo. · Por servizos prestados na mesma categoría laboral Corpo/Escala/grupo A2 en centros, entidades ou empresas privadas concesionarias de servizos públicos de deportes, que non pertenzan ás Administracións Públicas (Técnico/a Medio de Deportes, Técnico de Deportes), nos que se acrediten análogas funcións ás indicadas nestas bases: 0,30 puntos por cada mes completo. A experiencia profesional acreditarase mediante a presentación do informe de vida laboral e da seguinte documentación: · Experiencia na administración pública: certificado de servizos prestados emitidos pola administración correspondente. · Experiencia na empresa privada: documentación acreditativa que especifique o posto de traballo e/ou funciones desenvolvidas: contrato ou certificado de empresa xustificativo da experiencia manifestada. B. MÉRITOS ACADÉMICOS (FORMACIÓN E DOCENCIA), relacionada co posto de Técnico/a Medio de Deportes (ata un máximo de 5 puntos): · Posgrao, Máster e cursos de especialización universitaria relacionados co ámbito competencial ou coas funcións do posto convocado: 1,5 puntos por titulación acreditada. · Por participar en actividades formativas (cursos, seminarios, congresos, xornadas) sempre que se atopen relacionadas con prevención de riscos laborais, informática ou igualdade de xénero e/ou coas funcións a desenvolver e/ou homologados, ben por unha Administración pública, unha Universidade, Fundación universitaria ou sindicato: a) Cursos de 100 horas ou máis:. 1 punto. b) Cursos de 50 a 99 horas:. 0,75 puntos. c) Cursos de 20 a 49 horas:. 0,25 puntos. Os diplomas ou documentos que acrediten a realización dos cursos deberán expresar, con suficiente claridade, a súa duración en horas e o seu contido básico. No suposto de que na acreditación dos cursos non figure o número de horas, non se computará o curso. · Lingua galega (ata o máximo de 1 punto e unicamente se valorará o de maior nivel): a) Certificado de linguaxe administrativo superior: 0.5 puntos. c) Certificado de linguaxe xurídico superior: 0,5 puntos. d) Certificado de linguaxe administrativo medio: 0,25 puntos. e) Certificado de linguaxe xurídico medio: 0,25 puntos.9.1. A puntuación final de cada aspirante estará determinada pola suma total das puntuacións obtidas no concurso de méritos. O Tribunal publicará no taboleiro de edictos e na paxina web do Concello (www.arteixo.org) o resultado do concurso, ordenando aos aspirantes por orde de puntuación. No caso de producirse empate na puntuación final, a orde na relación farase de acordo cos seguintes criterios de aplicación sucesiva no caso de persistir o empate: maior puntuación no apartado de experiencia profesional e, a continuación, maior puntuación no apartado cursos de especialización relacionados co posto de Técnico/a Medio Deportes. Se persistira o empate a orde establecerase por orde alfabética do primeiro apelido, dando comezo pola letra “T”, segundo Resolución da Consellería de Facenda.9.2. As persoas aspirantes poderán presentar reclamacións ante o Tribunal de selección cada vez que finalice unha valoración. Esta circunstancia farase constar no anuncio de publicación correspondente. A reclamación, que unicamente deberá referirse á valoración da proba que se publique, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. En todos os casos para a presentación das reclamacións disponse dun prazo de 2 días hábiles, contados a partir do día seguinte ó da publicación do anuncio en cuestión no taboleiro de anuncios do Concello e na páxina web.9.3. O/a aspirante coa maior puntuación será o proposto/a para o nomeamento, establecéndose unha Bolsa de Emprego, coa creación dunha lista de substitución segundo a prelación das cualificacións finais dos/as aspirantes, para situacións de baixas, renuncias e vacantes ou similares para nomeamentos ou contratacións temporais de Técnicos/as Medio Deportes. O funcionamento desta listaxe estará limitada temporalmente a 3 anos máximo, a contar dende a primeira das contratacións temporais efectuadas.10.1. O/a candidato/a seleccionado/a proposto/a para nomeamento, terá que presentar no departamento de Persoal do Concello de Arteixo, dentro dos dez días naturais a partir da publicación da lista co resultado do proceso na páxina web, toda a documentación requirida para poder ser nomeado funcionario interino, entre outra, os orixinais ou fotocopias compulsadas da documentación acreditativa do requisito de titulación e dos méritos alegados.10.2. O/a candidato/a seleccionada/o, se cumpre os requisitos previstos, será nomeado/a previa resolución do Alcalde ou Concelleiro/a delegado.10.3. Se non se presentase a documentación ou do exame da mesma se observase que o/a aspirante proposto/a para o nomeamento carece dalgún dos requisitos sinalados na base cuarta, non poderá procederse ao seu nomeamento e quedarán anuladas a súas actuacións, sen prexuízo da responsabilidade en que tivera incorrido por falsidade na solicitude inicial.10.4. No caso de que a/o candidata/o seleccionada/o non poida ser nomeada/o por non ter presentado a documentación requirida, ou no caso de que o posto quedara baleiro antes da finalización da actividade, poderase proceder de acordo co establecido nesta base á contratación doutro aspirante, seguindo a orde de prelación de cualificacións finais da Bolsa de traballo, listaxe segundo orde de prelación de aspirantes, publicada polo Tribunal de selección na paxina web do Concello (www.arteixo.org). Igualmente, no suposto de existir outras subvencións similares para contratación de Técnicos/as Medios de Deportes, utilizarase a Bolsa de traballo, listaxe segundo prelación, ate un máximo de 3 anos, dende a primeira das contratacións. O funcionamento desta Bolsa rexerase polo establecido con carácter xeral para as bolsas de substitucións e contratacións/nomeamentos de carácter temporal do Concello de Arteixo, sendo que os/as aspirantes permanecerán na mesma posición na listaxe no caso de que sendo contratados/as a duración do contrato sexa inferior ao tempo establecido para xerar dereito de subsidio de desemprego. Así mesmo, se por causa xustificada renunciase a unha oferta temporal unha primeira vez, manterá a posición na listaxe, mentres que o segundo rexeitamento situará aos aspirantes na derradeira posición da lista e un terceiro rexeitamento suporá a eliminación da mesma. Considerarase causa xustificada de rexeitamento dunha oferta laboral, atoparse en activo noutra Administración, entidade pública ou empresa privada, asi como a situación de baixa médica incapacitante e/ou desfrute de permiso de maternidade, ou paternidade. Esta convocatoria e Bases reguladoras e cantos actos administrativos deriven da mesma, así coma as actuacións do Tribunal en interpretación e cumprimento do contido nelas, poderán ser impugnadas polos/as interesados nos casos e na forma establecidos pola Lei 39/2015 do Procedemento Administrativo Común e Lei 40/2015 de Réxime Xurídico do Sector Público. O Tribunal queda facultado para resolver as dúbidas que poidan presentarse e adoptar resolucións, criterios e medidas necesarias para a boa orde do proceso selectivo naqueles aspectos previstos ou non, nestas Bases, sendo aplicable para o non previsto na presente convocatoria a Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, Lei 5/1997, do 22 de xullo, de Administración Local de Galicia; Lei 39/2015, do 1 de outubro do Procedemento Administrativo Común das Administracións Públicas, Lei 40/2015, do 1 de outubro, do Réxime Xurídico do Sector Público, e Lei 2/2015, do 29 de abril, de emprego público de Galicia, Real Decreto Lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo, así como a restante normativa de desenvolvemento da lexislación indicada. D/Dª. con DNI núm.:. con enderezo. C. P. Localidade. e teléfono de contacto. e e-mail. Que tendo coñecemento da convocatoria do proceso selectivo para o nomeamento como funcionario interino por proxecto dun/ha e declarando explicitamente coñecer e aceptar as bases reguladoras da convocatoria, cumprindo os requisitos de acceso da base 4ª (base 4.4: non padecer enfermidade nin estar afectado por limitación física ou psíquica incompatible do desempeño das correspondes funcións, e base 4.5: non ter sido separado mediante expediente disciplinario do servizo de calquera das Administracións Publicas, nin atoparse inhabilitado para o desenvolvemento de funcións publicas por sentenza firme). Apórtase a tal efecto a seguinte documentación: (marcar cun X).  DNI (copia).  Titulación de acceso (copia), Celga IV (de ser o caso) e carnet tipo B.  Relación dos méritos e fotocopia dos documentos xustificativos.  Taxas dereito exame (copia, certificación de desemprego de longa duración ou certificado de minusvalía). Sexa admitida esta instancia para participar no proceso selectivo referido. INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. Ao Sr. Alcalde – Presidente do Concello de Arteixo (Encher un currículo autobaremado ou modelo idéntico en estrutura, debendo entregar unicamente a documentación acreditativa dos requisitos e méritos segundo as presentes bases) D/Dª. con DNI. optando ao nomeamento como Técnico/a Medio de Deportes, achega o presente xunto coa instancia de participación e documentación acreditativa dos méritos alegados. AUTOBAREMO (para autobaremar os seus méritos siga estritamente o establecido no artigo 6 das bases reguladoras e verifique que achega a documentación acreditativa solicitada segundo as mesmas): (Engada tantas liñas como necesite) ( Engada tantas liñas como necesite) En., día …. de. de.(data/mes/ano) En Arteixo, a 29 de abril de 2022 Asinado: D. Carlos Calvelo Martínez, Alcalde-Presidente do Concello de Arteixo